กฎกระทรวง ฉบับที่ 20 (พ.ศ. 2539) ออกตามความในพระราชบัญญัติระเบียบข้าราชการฝ่ายตุลาการ พ.ศ. 2521
กฎกระทรวง
กฎกระทรวง
ฉบับที่ ๒๐ (พ.ศ.
๒๕๓๙)
ออกตามความในพระราชบัญญัติระเบียบข้าราชการฝ่ายตุลาการ
พ.ศ. ๒๕๒๑
 

 อาศัยอำนาจตามความในมาตรา ๑๓ และมาตรา ๑๔ วรรคสอง แห่งพระราช
บัญญัติระเบียบข้าราชการฝ่ายตุลาการ พ.ศ. ๒๕๒๑
รัฐมนตรีว่าการกระทรวงยุติธรรม โดย
ความเห็นชอบของ ก.ต. ออกกฎกระทรวงไว้ ดังต่อไปนี้

 ข้อ ๑ ให้ยกเลิกกฎกระทรวง
ฉบับที่ ๙ (พ.ศ. ๒๕๒๕) ออกตามความใน
พระราชบัญญัติระเบียบข้าราชการฝ่ายตุลาการ พ.ศ. ๒๕๒๑

 ข้อ ๒
ให้มีตำแหน่งข้าราชการตุลาการที่เรียกชื่ออย่างอื่น โดยเทียบกับตำแหน่ง
ข้าราชการตุลาการตามมาตรา ๑๔ วรรคหนึ่ง ดังต่อไปนี้

ตำแหน่งที่เรียกชื่ออย่างอื่น เทียบกับตำแหน่ง
ผู้พิพากษาประจำกระทรวง ผู้พิพากษาศาลจังหวัด
ผู้พิพากษาศาลแขวง  
ผู้พิพากษาศาลเยาวชนและครอบครัวจังหวัด   
เลขานุการศาลแรงงานกลาง  
เลขานุการศาลอาญาธนบุรี  
เลขานุการศาลแพ่งธนบุรี   
เลขานุการศาลอาญา  
เลขานุการศาลแพ่ง  
เลขานุการศาลอุทธรณ์  ผู้พิพากษาหัวหน้าศาล
ผู้พิพากษาหัวหน้าศาลประจำกระทรวง   
ผู้พิพากษาศาลเยาวชนและครอบครัวกลาง  
ผู้พิพากษาศาลอาญาธนบุรี  
ผู้พิพากษาศาลแพ่งธนบุรี  
ผู้ช่วยพิพากษาศาลอุทธรณ์  
เลขานุการศาลฎีกา ผู้พิพากษาศาลอุทธรณ์
ผู้พิพากษาศาลแรงงานกลาง  
ผู้พิพากษาหัวหน้าคณะในศาลอาญาธนบุรี   
ผู้พิพากษาหัวหน้าคณะในศาลแพ่งธนบุรี   
ผู้พิพากษาหัวหน้าคณะในศาลอาญา  
ผู้พิพากษาหัวหน้าคณะในศาลแพ่ง  
ผู้ช่วยผู้พิพากษาศาลฎีกา   
ผู้พิพากษาหัวหน้าคณะในศาลแรงงานกลาง ผู้พิพากษาหัวหน้าคณะในศาลอุทธรณ์
รองอธิบดีผู้พิพากษาศาลแรงงานกลาง ผู้พิพากษาศาลฎีกา
อธิบดีผู้พิพากษาศาลแรงงานกลาง อธิบดีผู้พิพากษาศาลชั้นต้น

 ข้อ ๓
ข้าราชการตุลาการผู้ใดดำรงตำแหน่งผู้พิพากษาศาลแรงงานกลาง
ผู้พิพากษาหัวหน้าคณะในศาลแรงงานกลาง
หรือรองอธิบดีผู้พิพากษาศาลแรงงานกลางอยู่ก่อน
วันที่กฎกระทรวงนี้ใช้บังคับให้ข้าราชการตุลาการผู้นั้นได้รับเงินเดือนในชั้นที่ได้รับอยู่ก่อนวันที่
กฎกระทรวงนี้ใช้บังคับ แล้วแต่กรณีต่อไป
จนกว่าจะได้มีการเลื่อนชั้นหรือแต่งตั้งให้ดำรง
ตำแหน่งอื่น

 ให้ไว้ ณ วันที่ ๒๗ มีนาคม พ.ศ. ๒๕๓๙
 
ร้อยตำรวจเอก เฉลิม อยู่บำรุง
  รัฐมนตรีว่าการกระทรวงยุติธรรม



















หมายเหตุ:- เหตุผลในการประกาศใช้กฎกระทรวงฉบับนี้คือ
ตามที่กฎกระทรวง ฉบับที่ ๙
(พ.ศ. ๒๕๒๕)
ออกตามความในพระราชบัญญัติระเบียบข้าราชการฝ่ายตุลาการ พ.ศ. ๒๕๒๑
กำหนดการเทียบตำแหน่งผู้พิพากษาบางตำแหน่งไว้นั้นโดยที่ข้าราชการตุลาการซึ่งปฏิบัติหน้าที่
ในศาลแรงงานกลางจำเป็นต้องเป็นผู้ที่มีประสบการณ์และความเชี่ยวชาญเกี่ยวกับคดีพิเศษ
ทั้งนี้
เพื่อประสิทธิภาพในการทำงาน
แต่การเทียบตำแหน่งผู้พิพากษาศาลแรงงานกลาง ผู้พิพากษา
หัวหน้าคณะในศาลแรงงานกลาง
และรองอธิบดีผู้พิพากษาศาลแรงงานกลางที่เป็นอยู่ในปัจจุบัน
ทำให้ข้าราชการตุลาการซึ่งดำรงตำแหน่งดังกล่าวนั้นมีระยะเวลาในการปฏิบัติหน้าที่ในศาล
แรงงานกลางได้ไม่นาน
ทำให้ไม่สามารถสร้างสมประสบการณ์และความเชี่ยวชาญได้อย่าง
ต่อเนื่อง
สมควรปรับปรุงการเทียบตำแหน่งผู้พิพากษาศาลแรงงานกลางผู้พิพากษาหัวหน้าคณะ
ในศาลแรงงานกลาง และรองอธิบดีผู้พิพากษาศาลแรงงานกลางเสียใหม่ให้สูงขึ้นกว่าที่เป็นอยู่
ในปัจจุบันเพื่อขยายระยะเวลาการดำรงตำแหน่งในศาลแรงงานกลางออกไป จึงจำเป็นต้องออก
กฎกระทรวงนี้

[รก.๒๕๓๙/๑๐ก/๑๒/๑๗ เมษายน ๒๕๓๙]